Publication: Magyar Közlöny
Issue: MK-1999-83 (Year: 1999, Number: 83)
Era: 1990-2004
Section: 3. Az OMT tárgyalta a társadalmi szervezetek által használt állami tulajdonú ingatlanok jogi helyzetének rendezéséről szóló 1997. évi CXLII. törvény módosításáról szóló
Paragraph Index: 125

a) A munkavállalói oldal véleménye szerint a szakszervezeti vagyon és ezen belül az ingatlanok helyzetének jogi lezárását célszerű önálló törvényben rendezni. Megítélése szerint a Kormány tervezete — elfogadása esetén — akadályozza a szakszervezetek működését, és újabb érdeksérelmek és konfliktusok forrásává válik. A kormányzati oldal álláspontja szerint a társadalmi szervezetek által használt állami tulajdonú ingatlanok jogi helyzetének rendezését egységes elvek alapján, a társadalmi szervezetek közötti esélyegyenlőség megteremtésével kell biztosítani. A munkavállalói oldal a szakszervezeti vagyon és a szakszervezetek által használt állami tulajdonú ingatlanok jogi helyzetének végleges rendezése érdekében felajánlotta, hogy írásos javaslatot készít, és kérte, hogy ennek figyelembevételével folytatódjon a tárgyalás. A javaslatot az OMT elfogadta.

Source: https://magyarkozlony.hu/hivatalos-lapok/48b00f3ef0b90fb3a98820d3fac65c86a8b57349/dokumentumok/4abf66ec5ec084cde00eb9645953bb86e82d0572/letoltes